તમે ‘સિલ્ક રોડ’ કે ‘સિલ્ક રૂટ’ શબ્દ સાંભળ્યા છે? મોટા ભાગે તમારો જવાબ હા હશે પણ, અર્થ તમારી ઉંમર પ્રમાણે જુદો જુદો હશે. જો તમે ચાલીસી વટાવી ગયા હશો તો તમારે માટે ‘સિલ્ક રૂટ’ એટલે સદીઓ પહેલાં દુનિયાના વિવિધ ખંડોને જોડતો વેપારો ધોરી માર્ગ. પરંતુ જો તમે આજની સ્માર્ટ ટેકનોલોજીથી પ્રમાણમાં ઠીક ઠીક પરિચિત હશો તો તમારે માટે ‘સિલ્ક રૂટ’નો અર્થ સાવ જુદો હશે. આજના સમયમાં ‘સિલ્ક રૂટ’ શબ્દ ઇન્ટરનેટ પર ડ્રગ્સના ઓનલાઈન વેપાર માટે વપરાય છે! અખબાર, ટીવી કે વેબસાઇટ્સમાં તમે અવારનવાર ઇન્ટરેટા સંદર્ભે ‘ડીપ વેબ’ કે ‘ડાર્ક વેબ’ જેવા શબ્દો પણ સાંભળતા વાંચતા હશો.